Imtella' Lulju 24, 2021 F'diversi pajjiżi qed iqumu l-irwiefen minħabba r-restrizzjonijiet biex titrażżan l-imxija tal-Covid-19, il-pressjoni biex kulħadd jitlaqqam kontra l-pandemija u kontra l-Green Pass. Mijiet ħarġu jipprotestaw f'Pariġi kontra l-introduzzjoni tal-Green Pass għal xi attivitajiet u kontra t-tilqim mandatorju għall-ħaddiema tas-saħħa. Il-Parlament Franċiż se jkun qed jivvota fuq abbozz ta' liġi dwar dan fil-jiem li ġejjin. Minn nhar l-Erbgħa, żjarat fil-mużewijiet, fis-swali taċ-ċinema u fil-pixxini qed jiġu projbiti jekk wieħed ma jippreżentax il-Green Pass li juri li huwa mlaqqam kontra l-Covid-19 jew juri riżultat negattiv ta' swab test riċenti.